на процедурите за полети, необходими за безопасността, редовното предоставяне и ефективността на аеронавигацията;
 185.
 „проектант на процедури за полети“ (flight procedure designer) означава квалифицирано лице, което извършва разработване, документиране, потвърждаване, непрекъснато поддържане и периодично преразглеждане на процедурите за полети;
 186.
 „процедура за полети“ (flight procedure) означава набор от предварително определени полетни маневри, които са предвидени да бъдат следвани от пилотите и които се публикуват в печатен или цифров формат, или и по двата начина. Процедурите за полети се изпълняват или в съответствие с правилата за полети по прибори (ППП), или в съответствие с правилата за визуални полети (ПВП);
 187.
 „полетен план“ (flight plan) означава специфична информация, предоставяна на органите за обслужване на въздушното движение, отнасяща се за планиран полет или част от полет на въздухоплавателно средство;
 188.
 „видимост в полет“ (flight visibility) означава видимостта от пилотската кабина на въздухоплавателното средство в полет;
 189.
 „формат“ (format) по отношение на данните означава структура от елементи, записи и файлове, подредени така, че да отговарят на стандартите, спецификациите или изискванията за качество на данните;
 190.
 „геоид“ (geoid) означава повърхност с един и същи потенциал на гравитационното поле на Земята, съвпадаща с несмутеното средно морско равнище (MSL) и неговото продължение под материците;
 191.
 „вълна на геоида“ (geoid undulation) означава разстоянието на геоида над (с положителен знак) или под (с отрицателен знак) математически определения референтен елипсоид;
 192.
 „глисада“ (glide path) означава профил за снижение, установен за вертикално насочване при финален подход;
 193.
 „приземна видимост“ (ground visibility) означава видимост на летището, както е докладвана от упълномощен наблюдател или от автоматични системи;
 194.
 „курс“ (heading) означава направлението на надлъжната ос на въздухоплавателното средство, изразявано обикновено в градуси спрямо северното направление (на истинския, магнитния, компасния или условния меридиан);
 195.
 „вертолетно летище“ (heliport) означава летище или определен участък от повърхността на съоръжение, предназначен изцяло или частично за кацане, излитане и наземно движение на вертолети;
 196.
 „класификация на интегритет“ (integrity classification) по отношение на аеронавигационните данни означава класификация, която се основава на потенциалния риск, произтичащ от използването на увредени данни, и съгласно която данните се определят като рутинни, съществени и критични;
 197.
 „международна служба NOTAM (NOF)“ (international NOTAM office)“ е служба, определена от дадена държава членка за международен обмен на NOTAM;
 198.
 „точка за изчакване“ (holding fix) означава географско местоположение, което служи като отправна точка при изпълнение на процедура за изчакване;
 199.
 „процедура за изчакване“ (holding procedure) означава предварително определена маневра, позволяваща на въздухоплавателното средство да остане в пределите на определено въздушно пространство в очакване на следващо разрешение;
 200.
 „идентификация“ (identification) означава ситуацията, която съществува, когато индикацията за позиция на дадено въздухоплавателно средство се наблюдава на обзорния екран и е еднозначно идентифицирано;
 201.
 „правила за полети по прибори“ (instrument flight rules) са правила, които позволяват на въздухоплавателно средство, оборудвано с подходящо навигационно оборудване, съответстващо на маршрута, да извършва полети в съответствие с приложимите изисквания за въздушните операции;
 202.
 „INCERFA“ е кодова дума, използвана за обозначаване на фаза на неопределеност;
 203.
 „операция за подход по прибори“ (instrument approach operations) означава подход и кацане с използване на прибори за навигационно насочване въз основа